મોદીએ પોતાના ટ્‌વીટમાં લખ્યું કે તેઓ એક રોજ એવા ટ્રેક પર ચાલે છે જે કુદરતના પંચ તત્વો પૃથ્વી, જળ, અગ્નિ, વાયુ અને આકાશથી પ્રેરિત છે. પીએમએ લખ્યું હતું કે તેઓ પ્રાણાયમ પણ કરે છે.આ વીડિયોમાં પીએમ મોદી બુદ્ધની મૂર્તિ સામે અનુલોમ-વિલોમ કરતા પણ જોવા મળે છે. આ ઉપરાંત પીએમ નિવાસના લોન એરિયામાં તેઓ વિવિધ કસરતો કરતા જણાય છે. પીએણ એક એવા ગોળ ટ્રેક પર ચાલતા જોવા મળે છે જેમાં માટી, લાકડુ, પથ્થર, ઝીણી રેતી અને પાણી છે. પીએમ આને પ્રકૃતિથી પ્રેરિત પંચતત્વથી બનેલો ટ્રેક કહે છે.રાજ્યવર્ધન સિંહ રાઠોડે શરૂ કરેલી આ ફિટનેસ ચેલેન્જને અનેક સેલિબ્રિટીઝ અને નેતાઓએ સ્વીકારી છે અને પોતાના વીડિયો સોશિયલ મીડિયા પર પોસ્ટ કર્યા હતા. અગાઉ ગુજરાતના સીએમ વિજય રૂપાણીએ પણ પોતાનો ફિટનેસ વીડિયો પોસ્ટ કર્યો હતો.